
Východiská a podklady:

Správa je vypracovaná v zmysle nasledovných dokumentoch:
1. 321/2025 Z. z. o školskej správe a o zmene a doplnení niektorých zákonov

2. Projekt riadenia materskej školy

3.  Plán práce materskej školy
4.  Štátny vzdelávací program
5. Školský vzdelávací program 
6. Vyhláška č. 217/2026 Z. z. Ministerstva školstva, výskumu, vývoja a mládeže Slovenskej republiky o náležitostiach výročnej správy školy alebo školského zariadenia 
1. Základné identifikačné údaje o materskej škole
	Názov školského zariadenia:
	Materská škola – Óvoda, Mierová 960/18, Jelka

	Adresa:
	Mierová 960/18 , 925 23 Jelka

	Telefón, e-mail:
	0917 404 572, msjelka@gmail.com

	Web:
	www. ms-ovoda-jelka.eu

	IČO:
	37985035

	Zriaďovateľ :
	Obec Jelka

	Forma hospodárenia:
	Rozpočtová organizácia obce Jelka

	Riaditeľ školy:
	Anikó Kovácsová

	Zástupca riaditeľa:
	M. N.

	Vedúca ŠSZ:
	I. N.


2. Údaje o zriaďovateľovi

	Zriaďovateľ:
	Obec Jelka

	Adresa:
	Mierová  959/17, 925 23 Jelka

	Telefónne číslo:
	031/ 7876 182

	e-mail:
	obec@jelka.sk


3.  Údaje o počte pedagogických zamestnancov, odborných zamestnancov a nepedagogických zamestnancov 2025/2026
	Pedagogickí zamestnanci:
	Pedagogický asistent:
	Nepedagogickí zamestnanci:
	Spolu:

	12
	1
	7
	20


4. Údaje o plnení kvalifikačných predpokladov pedagogických zamestnancov

Samostatní pedagogickí zamestnanci:                                                           12

Začínajúci pedagogickí zamestnanci:                                                              1

Pedagogickí zamestnanci s I. atestáciou:                                                         5 
Pedagogickí zamestnanci s kvalifikáciou:                                                      11

Pedagogickí zamestnanci bez kvalifikácie:                                                      2  

Pedagogickí zamestnanci aktívne sa zúčastnili na rôznych vzdelávaniach, pomocou ktorých získali nové odborné vedomosti, zlepšovali svoje zručnosti a spôsobilosti, ako aj udržiavali a rozširovali vlastné profesijné kompetencie.  V školskom roku 2025/2026 pedagogickí zamestnanci absolvovali  niekoľko akreditovaných vzdelávacích programov online. Na základe § 4 ods. 1 písm. j) zákona č. 138/2019 Z. z.  o pedagogických zamestnancoch a odborných zamestnancoch a o zmene a doplnení niektorých zákonov každý pedagogický zamestnanec absolvoval aktualizačné vzdelávanie v rozsahu 10 hodín.
5. Údaje o počte detí na školský rok 2025/2026
	Počet detí  (stav k 31.08.2026)  :  120                (  82  s VJS  + 38 s VJM)

	Počet tried:                                          6                  (4 s VJS+2 s VJM)

	Počet detí plniace PPV: 51

	Počet detí so zdravotným znevýhodnením :  5

	Počet detí pokračujúce v plnení PPV:  8    

	Počet detí s individuálnym vzdelávaním: 1


6. Informácie o aktivitách materskej školy

V septembri našu materskú školu navštívila zakladateľka a vedúca tanečného súboru MT Family Dance. Spolu s deťmi si zatancovali jednoduché choreografie a povzbudzovala deti, aby sa pridali k súboru.  
V októbri z príležitosti mesiaca úcty k starším pre starých rodičov sme si pripravili krásny program a darčeky. Rodičovské združenie pri materskej škole zorganizovala na futbalovom ihrisku zábavno-hravé predpoludnie s názvom Šarkaniáda, ktorá bola veľmi úspešná. Na základe záujmu zákonných zástupcov sa začal krúžok anglického a krúžok slovenského jazyka. Krúžky sa konali raz týždenne. Ich hlavným cieľom  bol rozvíjať cit pre jazyk a vzťah detí k angličtine a k slovenčine.  Deti zábavným spôsobom boli motivované k aktívnemu používaniu obidvoch jazykov. Aj v tomto školskom roku sa nám podarilo zapojiť do projektu AVE Coach, ktorý je súčasťou futbalovej agentúry AVE Sport Agency, s. r. o. Jej cieľom je viesť deti ku športu a už odmalička učiť deti žiť zdravo a vytvárať si pozitívny vzťah k pohybovým aktivitám. Krúžok viedol K. M. profesionálny futbalista, dvojnásobný majster Slovenska a bývalý reprezentant. Materskú školu navštívila logopedička A. D., ktorá zistila problémy s výslovnosťou u detí. Na dvore materskej školy v spolupráci so zriaďovateľom sa začala rekonštrukcia detského ihriska: výmena opotrebovaného koberca na ihrisku a nainštalovanie novej hojdačky. V tomto mesiaci sa pokračovala naša spolupráce s občianskym združením Tenenet, ktoré poskytuje odbornú psychologickú, sociálnu a zdravotnú pomoc deťom, dospelým aj rodinám.

V novembri sa uskutočnila ďalšia aktivity s príslušníčkou Policajného zboru v Galante s názvom Póla radí deťom. Ústrednou postavou projektu je predškoláčka Póla, ktorá formou príbehov, spôsobom primeraným detskému veku informuje o rizikách, s ktorými sa deti môžu v bežnom živote stretnúť. Cieľom projektu je naučiť deti bezpečne sa správať v rizikových situáciách, pripravovať ich k zodpovednosti za svoje zdravie, správanie a majetok, primeranou formou zvyšovať ich právne a sociálne vedomie. 

V decembri na Mikuláša deti navštívil pán starosta so svojimi pomocníkmi a prekvapili ich s bohatými balíčkami. V spolupráci s Rodičovským združením pri materskej škole sa nám podarilo rozšíriť počet hojdačiek na dvore. Naša materská škola aj v tomto školskom roku sa zapojila do projektu Koľko lásky sa zmestí do krabice od topánok?, ktorý zorganizuje občianske združenie Koľko lásky. Deti s rodičmi pripravili krásne vianočné darčeky pre seniorov zabalené do krabice od topánok. Pod vedením šikovných pani učiteliek všetky deti si nacvičili tanec s vianočnou tematikou, ktorý predviedli v adventnom období  na námestí Ilka.

 Vo februári sa konala ďalšia akcia zorganizovaná obcou, na ktorej sme sa zúčastnili: Dedinská zabíjačka. Pomáhali sme predávaním vynikajúcich zabíjačkových špecialít. V rámci spolupráce so Základnou školou Lipóta Gregorovitsa 5-6 ročné deti s VJM navštívili základnú školu. 

Každý rok v marci pri príležitosti Marec – mesiac kníh sme navštívili miestnu knižnicu, kde deti si prezerali knihy, uvedomovali si ich rôznorodosť, vypočuli rozprávku. V tomto školskom roku kvôli rekonštrukcii kultúrneho domu táto aktivita nebola zrealizovaná. Deti s PPV s VJS sa zúčastnili na ďalšej prednáške policajného zboru Galanta pod názvom: Bezpečne doma, ktorý je preventívny program Policajného zboru zameraný na zvyšovanie bezpečnosti detí a mladých ľudí v ich domácom prostredí. Hlavným cieľom je vzdelávať a podporovať projekty, ktoré vytvárajú bezpečné prostredie pre deti a mladých. Program sa sústreďuje na prevenciu v oblasti domáceho násilia, zneužívania a iných krízových situácií, s ktorými sa deti môžu stretnúť doma. V tomto mesiaci deti plniace povinné predprimárne vzdelávanie navštívili deti I. ročníka základnej školy. Deti z I. ročníka hrdo predviedli, čo všetky sa naučili v škole. Spolu s deťmi z materskej školy sa hrali aj v telocvični aj v družine.

V apríli sa konal zápis do ZŠ. Navštívili nás deti I. ročníka základných škôl. Bola pre nich obrovská radosť hrať sa so známymi hračkami, v pieskovisku, na preliezkach. Pripravili sme pre nich aj spoločné tvorenie s deťmi materskej školy. Bolo zabezpečené aj občerstvenie. Akciu hodnotíme za veľmi úspešnú. 

V máji sme privítali mamičky na  besiedkach v triedach, ktoré im deti pripravili pri príležitosti ich sviatku ku Dňu matiek.  Samozrejme nechýbali ani darčeky. Deti nacvičovali predstavenie s radosťou a veľkým nadšením. Besiedky mali veľký úspech.

Ako každý rok , aj v tomto roku v júni deti s veľkým úspechom prezentovali našu materskú školu s hudobno-tanečnými programami na obecných dňoch. 
V mesiaci august sme sa pustili do veľkej práce: celý školský dvor bol vybavený so zavlažovacím systémom.
7. Informácie o aktivitách, podujatiach organizované pre deti


Materská škola už tradične organizuje osvedčené aktivity, ktorými spestruje a obohacuje život detí v materskej škole. Na príprave a organizácii sa podieľajú pedagogickí zamestnanci, rodičia a členovia Rodičovského združenia. S dianím v materskej škole oboznamujeme deti, rodičov a verejnosť prostredníctvom internetovej stránky materskej školy. Jednotlivé aktivity organizujeme podľa premysleného postupu, ktorý dopĺňa výchovno – vzdelávaciu činnosť. 
V mesiaci september sa prebiehala adaptácia detí na nové prostredie, pani učiteľky, deti a režim dňa. Veľmi dôležitá bola kooperácia dieťaťa, rodiča a učiteliek, aby túto fázu zvládli všetci. Priebeh adaptačného procesu je u každého dieťaťa individuálny. Našim hlavným zámerom bol vytvoriť pre deti príjemnú atmosféru, bezpečné prostredie, milým a láskavým prístupom im uľahčiť odlúčenie od rodiny. Koncom septembre v rámci projektu  Mlieko a mliečne výrobky Školského programu Európskej únie pani učiteľky si pripravili pre deti zaujímavé aktivity ako ochutnávka mlieka a mliečnych výrobkov, prezentácie o pôvode a spracovaní mlieka. Cieľom projektu bolo vytváranie zdravých stravovacích návykov. 
V októbri deti sa zúčastnili na lampiónovom sprievode po dedine. V rámci jesenných aktivít na školskom dvore deti  skákali vo vreci, hádzali do cieľa a do diaľky, kreslili na asfalt, vyhotovili strašidlá. Odmenou bolo chutné ovocie. Koncom októbra sme vyhotovili tekvicové lampáše a zorganizovali sme pre deti Tekvicové párty.  Zapojili sme aj rodičov. Zaujímavé a kreatívne výtvory z tekvíc  zdobili dvor materskej školy dlhé dni. Deti sa zúčastnili na divadelnom predstavení súboru Nevadivadlo s názvom: Bi(re)cykluj.
         V novembri s hrou a zábavou sme oslávili Medzinárodný deň materských škôl. Deti sa zúčastnili na rozprávkovom predstavení súboru Nevadivadlo s názvom Robo Kamzík. Navštívili nás fotografky z Babybox. Vyhotovili prekrásne fotografie a iné darčekové predmety podľa záujmu rodičov s vianočnou tematikou. 19. novembra v čase od 10:00 do 11:00 hod sme sa zapojili do projektu „Bubnovačka“. Mottom projektu je: „Aby bolo deti lepšie počuť!“ Jedná sa o  verejné podujatie, ktoré symbolicky upozorňuje na dôležitosť ochrany detí pred násilím. Koncom novembra nás navštívilo mobilné planetárium. Premietali deťom film o prírode, čo bol pre nich obrovský zážitok. Pre deti materskej školy sme zabezpečili očné vyšetrenie so špecialistom.

Začiatkom decembra v spolupráci všetkých zamestnancov materskej školy sme realizovali pre deti návštevu Mikuláša.  Pre deti boli prichystané balíčky od nášho dlhodobého sponzora Nestlé s. r. o. a od Rodičovského združenia dostali adventný kalendár. Na Vianoce sme si pripravovali tradičným spôsobom: vyzdobili sme triedy a stromček, piekli sme medovníčky, nacvičovali sme program. Pre všetky triedy boli zabezpečené krásne darčeky. Privítali sme rodičov, starých rodičov na vianočné posedenie s krásnym programom. K slávnostnej vianočnej atmosfére prispelo aj predstavenie súboru Nevadivadlo.

Nový rok sme začali s predstavením Nevadivadlo s názvom: Detektív Eugen Očko. 


Počas fašiangového obdobia sme sa zabávali pomocou fašiangových hier a karnevalu po triedach. Toto obdobie sme spestrili rozprávkovým predstavením O rytierovi Samovi a predstavením žongléra Alexa.

Marec je mesiac kníh. Z tejto príležitosti deti doniesli obľúbené knižky z domu. Pani učiteľky si vyhotovili výstavu kníh, čítali deťom rozprávky, dramatizovali pomocou maňušiek, osvojili si recyklovanie papiera,  vyhotovili si vlastnú knižku. Koncom marca deti plniace povinné predprimárne vzdelávanie navštívili dopravné ihrisko v Galante. Deti sa oboznámili rôznymi dopravnými situáciami, osvojili si dopravné značky. Následne využili svoje vedomosti a zručnosti i prakticky. Vyskúšali si jazdu na kolobežke a na bicykli podľa dopravných pravidiel

Aj apríl bol veľmi bohatý ohľadom aktivít. Pre deti sme zorganizovali veľkonočné tvorivé dielne. Deti sa zúčastnili na rozprávkovom predstavení Kto sa bojí, nesmie do lesa. Každoročne si 22. apríla pripomíname Deň Zeme, ktorý vznikol ako reakcia na rozsiahle poškodzovanie životného prostredia. Pre deti boli pripravené hry a aktivity na školskom dvore s environmentálnou tematikou. Cieľom bolo rozvíjanie environmentálneho povedomia detí tvorivým a hravým spôsobom. Pomocou pani učiteliek a uja školníka si vyhotovili záhony, do ktorých nasadili kvety. V spolupráci so Swimaréna Senec sme zorganizovali pre deti plavecký výcvik. Sme si vedomé, že plávanie ako šport, pozitívne ovplyvňuje psychiku človeka, imunitu, rozvoj vôľových vlastností, cieľavedomosť, sebavedomie, učí prekonávať únavu, stres a iné faktory. Pozitívne pôsobí na celý organizmus. Podporou fyzickej aktivity pri hrách vo vodnom prostredí s osvojením si základných zručností v danej oblasti bol napĺňaný zámer Národného akčného plánu v prevencii obezity a to v priorite: zvýšiť pravidelnú účasť detí pri športe, alebo iných fyzických aktivitách. V tomto mesiaci sa konalo ďalšie fotografovanie: boli vyhotovené aj fotografie a darčekové predmety podľa záujmu rodičov, ale aj spoločné triedne fotografie a tablo so školopovinnými deťmi. Deti sa zúčastnili na divadelnom predstavení: O drobuľkovi.

Aj v mesiaci máj každodenný život detí v materskej škole bol obohatený s rôznymi zaujímavými aktivitami. So zábavným hudobným programom u nás vystúpil Cupi-lupi a Simsalala. Svojím energickým vystupovaním, farebnými kostýmami a chytľavými piesňami rozveselila všetky deti. So zaujímavou bublinovou show sme odštartovali Medzinárodný deň detí. Obrovský zážitok bolo pre deti návšteva  Arakova. Deti sa dostali do priameho a osobného kontaktu s najrôznejšími exotickými vtákmi. Všetkých mohli si vziať na ruku, pohladkať, odfotiť sa s nimi a kŕmiť ich. 

Začiatkom júna pokračovala oslava MDD. Pre deti sme zorganizovali diskotéku na školskom dvore, kde nechýbala dobrá hudba, tanec, nálade a ani sladkosti od Nestlé s.r.o.. Už tradične každý rok zorganizujeme pre deti Olympijské hry. Deti po triedach sa zoraďovali na školskom dvore s vlastnými zástavami. Po privítaní si vypočuli olympijskú hymnu, zapaľovali  olympijský oheň a vyrazili na ihrisko. Tam už boli pripravené pre nich rôzne športové aktivity. Ako odmenu za úsilie a vytrvalosť deti dostali medailu. 
Nezabudli sme ani na Deň otcov. Deti si pripravili pre nich darčeky ako poďakovanie za ich starostlivosť a lásku. Obrovský zážitok bol nie len pre deti, ale aj pre pani učiteľky návšteva miestnej včelárky. Vysvetlila deťom, ako sa stará o včely, prečo sú dôležité, ako vyrábajú med. Počas návštevy pre deti bola pripravená aj ochutnávka medov. V tomto mesiaci nás navštívili prváčiky zo základnej školy. Deti veľmi sa tešili na stretnutie s kamarátmi aj na spoločnú hru s nimi. Pani učiteľky si využili krásne počasie a išli s deťmi nabalenými s ruksakmi, s dekami a s hračkami na piknik k reštaurácii Ister k Malému Dunaju. Pre deti bola veľká zábava. 
Čas neúprosne letí vpred a nastal opäť koniec školského roka a čas rozlúčky s predškolákmi, ktorí opustili materskú školu a v septembri nastúpia do prvého ročníka základných škôl.  Rozlúčkovú slávnosť sa nám podarilo zorganizovať tak, ako to bolo u nás dlhoročnou tradíciou. Deti si pripravili krásny program pre rodičov, starých rodičov a ostatných hostí. Dostali osvedčenia, knihu a fotografiu tabla na pamiatku. Rozlúčili sa s triedou, deťmi a učiteľkami z malých tried, s nepedagogickými zamestnancami a s materskou školou s pochodom v areáli a pred ňou, kde už na nich čakali rodičia, súrodenci, príbuzní s kyticami. Celé podujatie bolo veľmi dojímavé.
8. Informácie o projektoch, do ktorých bola materská škola zapojená
Deň Zeme: Je deň venovaný Zemi, ktorý sa každoročne koná 22. apríla. Je veľmi významný pre svet, pretože v tento deň si ľudia pripomenú ako je dôležité chrániť prírodu. Ide o ekologicky motivovaný sviatok, upozorňujúci ľudí na vplyv ničenia životného prostredia. Deti z našej materskej školy  si tento deň pripomenuli výtvarným a pracovným stvárnením prírody, čistením školskej záhradky, zbieraním smeti na dvore, poukázali na nebezpečenstvo znečistenia prírody a dôležitosť  starostlivosti o našu Zem.


Preventívne projekty Policajného zboru SR: Sú určené pre deti predškolského veku. Cieľom projektu je naučiť deti bezpečne sa správať v rizikových situáciách, pripravovať ich k zodpovednosti za svoje zdravie a svoje veci. Prostredníctvom tohto projektu sú deti primeraným spôsobom informované o rizikách, s ktorými sa môžu v bežnom živote stretnúť.

Bezpečná škôlka: Zameriava sa na najzraniteľnejších účastníkov v cestnej premávke, na  deti – chodcov.  Je iniciatíva, ktorá sa zameriava na zvýšenie bezpečnosti detí v materských školách, najmä v kontexte cestnej premávky. 
Školské ovocie: Program "Školské ovocie a zelenina" je iniciatíva zameraná na podporu konzumácie ovocia a zeleniny u detí v materských a základných školách. Cieľom je zlepšiť stravovacie návyky detí a znížiť výskyt obezity. Projekt je financovaný z fondov EÚ, pričom dodávky ovocia a zeleniny, vrátane ovocných štiav a pyré, sú do škôl zabezpečované prostredníctvom schválených dodávateľov. 
Danone Školskej Mliečnej Ligy: Školská jedáleň pri MŠ je zapojená do projektu od roku 2004. Danone školská mliečna liga /DŠML/ je celoslovenský neziskový projekt spoločnosti Danone pre jasle, materské, základné a stredné školy na Slovensku, v spolupráci s Ministerstvom školstva SR, podporený Úradom verejného zdravotníctva SR a Hlavným hygienikom SR. Projekt je pripravený s cieľom dlhodobej výchovy detí ku zdravému životnému štýlu, zvýšeniu nedostatočnej spotreby mliečnych výrobkov u detí a podpory športu a športových aktivít detí na školách.
„Koľko lásky sa zmestí do krabice od topánok?“ : už tretí rok s radosťou sa zapojíme do výzvy občianskeho združenia Koľko lásky. Poslaním Koľko Lásky o.z. je vytvoriť krajšiu Jeseň Života seniorom na Slovensku. V spolupráci s rodičmi a deťmi každý rok si vyhotovíme  krásne vianočné darčeky pre seniorov zabalené do krabice od topánok. 
Láska kvitne v každom veku: túto aktivitu zorganizuje združenie Koľko lásky o. z., ktoré vzniklo na podporu organizácie aktivít na báze dobrovoľníctva sústreďovaných na seniorských občanov. Za svoj cieľ si stanovili vytvorenie tradície organizovania Vianočnej zbierky darčekov pre osamelých seniorov a vytvorenie láskyplnej spolupráce medzi školskými zariadeniami a zariadeniami pre seniorov.
Ich poslaním je prinášať seniorom nielen radosť, ale aj pocit, že na nich záleží – že ich Jeseň Života môže byť plná lásky a spolupatričnosti. Snažia sa skvalitniť život seniorom, ktorí sú odkázaní na pomoc iných a vytvárajú mosty medzi generáciami. Deti s pomocou pani učiteliek  pre senoirov vyhotovili nádherné ručne tvorené pohľadnice s milým odkazom, ktoré sme poslali do Domova dôchodcov v Galante.
„Bubnovačka“: Organizátorm projektu je Centrum Slniečko a partia organizácie Detstvo bez násilia.  Koná sa tradične 19. novembra od 10:00 do 11:00 hod. Cieľom novembrovej akcie je symbolicky upozorniť na dôležitosť ochrany detí pred násilím.
9. Vyhodnotenie plnenia projektu riadenia a rozvoja materskej školy
Riaditeľka materskej školy je vymenovaná od 01.07.2026. V auguste v spolupráci so zriaďovateľom bol vyriešený problém s chýbajúcim zdrojom vody na školskom dvore: bol vybudovaný automatický zavlažovací systém. Podarilo sa nám vymeniť staré strechy na hracích zostavách. 
10. Informácie o priestorových podmienkach a materiálno-technických podmienkach materskej školy

Materská škola je umiestnená v účelovej budove. Pôvodne  štvorpavilónovej materskej škole do októbra 2016 bolo v prevádzke 5 tried. V roku 2016 sa  zriadila 6. trieda v novovybudovanom piatom pavilóne.
Jedná sa o zariadenie pavilónového typu. Budova je jednopodlažná, postavená zo stavebného materiálu panel. Je v prevádzke od roku 1976. V období od 07. 2017. do 01.2018. prešla budova rozsiahlou rekonštrukciou v rámci projektu „ Zvyšovanie energetickej efektívnosti budovy Materskej školy „ . Predmetom projektu bolo komplex opatrení na zvýšenie energetickej náročnosti objektu materskej školy:

· výmena otvorových konštrukcií (okien a dverí s izolačným trojsklom)
· zateplenie všetkých konštrukcií  obvodového plášťa  ( izolácia 20 cm)
· zateplenie strechy ( izolácia 30 cm) 
· malá rekonštrukcia systému vykurovania (výmena radiátorov, preplach systému)
· veľká rekonštrukcia systému vykurovanie s rozšírením o solárnu techniku  (výmena kotlov v kotolni a rozvodov vykurovania)
· zriadenie lokálneho ohrevu pitnej vody
· inštalácie termosolárneho systému na podporu ohrevu pitnej vody
· inštalácie termosolárneho systému na podporu vykurovania
· inštalácia inteligentného systému núteného vetrania s rekuperáciou.

· komplexná rekonštrukcia  rozvodov  elektroinštalácie a nové osvetlenie, rozvodov vody a kanalizácie
· obnova prepadnutých podláh v pavilónoch,
· rekonštrukcia  sociálno- hygienických miestností, 
· obnova alarm systému a internetových rozvodov, 
· napojenie strešných zvodov do spoločných zberačov  dažďovej  vody .
Zlepšením tepelno-technických vlastností budovy   a podľa celkovej potreby energie budovy je objekt zaradený do energetickej triedy A1.
Členenie budovy je nasledovné:

· V 4 pavilónoch : A,B,C,D, sa nachádzajú 2 miestnosti na edukáciu. Jedna z miestností sa využíva ako spálňa, kde sa denne rozkladajú postele. V pavilóne C fungujú dve triedy. 

· V pavilóne E  deti  majú k dispozícií vstupnú chodbu, šatňu a 1 spoločnú miestnosť, ktorá sa člení na herňu a spálňu.
·  Nakoľko materská škola nemá stabilnú jedáleň, deti sa stravujú v triedach. Každá trieda má účelovo vybavenú vlastnú šatňu. Všetky triedy majú vlastnú umyváreň a toalety, okrem  tried v pavilóne C, ktoré majú spoločnú umyváreň a toalety.

· V hospodárskej časti sa nachádzajú: kuchyňa, sklad potravín, ovocia a zeleniny,  šatňa zamestnancov, sociálne a hygienické zariadenie, práčovňa  vybavená s 1 automatickou práčkou a sušičkou, kancelária riaditeľky, zasadačka, kancelária  pre  administratívneho pracovníka,  plynová kotolňa, sklad hračiek a záhradných výchovných pomôcok.

Priestorové podmienky v piatich triedach  sú optimálne, ale v pavilóne C sú obmedzené . Tieto triedy majú spoločné sociálno- hygienické zariadenie.
V prednej časti budovy od školského dvora sú priestory prístupné deťom a ich zákonným zástupcom. V zadnej časti budovy sú umiestnené hospodárske priestory, kancelárie, sklady, školská jedáleň- kuchyňa, sklad potravín. V jednotlivých pavilónoch sa nachádzajú  triedy s príslušnými priestormi, herňa,  spálňa, prezliekareň , detské toalety s umyvárňou . Pre pobyt vonku slúži školský dvor, ktorá umožňuje realizovať aktivity poskytujúce priestor pre učenie sa detí. Súčasťou školského dvora je zeleň, ktorá vytvára podmienky pre zdravie podporujúcu klímu. Vybavenie školského dvora tvoria altánky so sedením,  pieskoviská a detské záhradné  zariadenia pre rozvoj pohybových schopností . Exteriérové vybavenie školského dvora sa postupne revitalizuje za nové, ktoré spĺňajú štandard EÚ.  Vďaka zriaďovateľovi materskej školy náš dvor bol zväčšený o veľkú trávnatú plochu, kde deti hrajú futbal, zorganizujeme tam súťaživé hry a futbalový krúžok. 
Triedy sú vybavené dostatočným množstvom učebných pomôcok a hračiek pre skupinové a individuálne hry, sú útulné, príjemné a harmonické. Súčasťou materiálno- technického vybavenia je aj detská a odborná literatúra, učebné pomôcky, telovýchovné náradie a náčinie, hudobné nástroje, didaktická technika a digitálne technológie, ktoré sa priebežne dopĺňajú. Priestorové podmienky, výber zariadenia, nábytku a textílií spĺňajú bezpečnostné a hygienické normy. Interiér je vkusne vybavený detským nábytkom a kobercami. Hračky v triede zodpovedajú veku detí a majú požadovanú kvalitu.  Učiteľky spoločne s deťmi dbajú o estetickú úpravu a podnetnosť prostredia. 
11. Spolupráca s rôznymi inštitúciami a združeniami


Materská škola  na základe Zriaďovacej listiny s účinnosťou od 01.01.2005 pôsobí ako rozpočtová organizácia obce Jelka s právnou subjektivitou. Spoluprácu materskej školy so zriaďovateľom  obce bol na vysokej úrovni, vzájomná informovanosť bola pravidelná. 


Spolupráca Rady školy s materskou školou je dobrá. Spočíva v pravidelnom stretnutí sa jej členov s riaditeľstvom materskej školy pri riešení aktuálnych úloh: prijímanie –neprijímanie detí do materskej školy, prerokovanie Plánu práce školy, Koncepčného zámeru materskej školy a Správy o VVČ, zvyšovanie a skvalitňovanie úrovne výchovno-vzdelávacieho  procesu , spolupráca s rodičmi, riešenie technických nedostatkov, opráv, prehodnotenie prevádzky materskej školy počas letných prázdnin.

Naša spolupráca so ZŠ s VJS a  ZŠ Lipóta Gregorovitsa s VJM bola tvorivá. Zamerali sme sa hlavne na skvalitnenie pripravenosti a na bezproblémový prechod detí do školy.  Organizovali sme spoločné návštevy v základných školách i v materskej škole plných hier, pohybových aktivít ale aj pozorovania školského prostredia a diania. Predškoláci sa postupne zoznamovali s učiteľkami základných škôl i s vychovávateľkami ŠD. Tradične v každom školskom roku pred a po zápise detí do I. ročníka základnej školy  realizujeme neformálne sedenia. Táto forma spolupráce sa nám doteraz osvedčila a aj naďalej v nej budeme pokračovať.

V školskom roku 2025/2026 sme aktívne spolupracovali s  Radou rodičov, ktorá riešila na svojich zasadnutiach úlohy vyplývajúce z plánu spolupráce a ich finančného zabezpečenia, rozhodovala o financiách, ktorými hradila školské i mimoškolské aktivity detí, doplnenie a obnovu školského zariadenia, vybavenia tried učebnými pomôckami a hračkami, o postupe a finančných prostriedkov na údržbu vnútorného a vonkajšieho prostredia materskej školy. Súčasné predsedníctvo prichádzalo s novými nápadmi a námetmi a o svojej činnosti iniciatívne podávalo pravidelné informácie. Konštatujeme, že spolupráca s Radou rodičov bola veľmi dobrá, zmysluplná a prosperujúca.

Veľmi dôležitá bola naša spolupráca s občianskym  združením Tenenet. Cieľom bol vytvoriť podmienky pre včasnú psychologickú a špeciálno-pedagogickú diagnostiku vývinových porúch učenia alebo správania detí.

Účelom spolupráce s Logopedickou poradňou bolo diagnostikovanie rečových schopností detí. 
           Ďalej naša materská škola aktívne spolupracovala s obchodným zástupcom Nestlé Slovensko, miestnym kultúrnym strediskom, miestnou knižnicou, so spoločenskými organizáciami obce.
12. Informácie o spolupráci s rodičmi, inou fyzickou osobou než rodič, ktoré má dieťa zverené do osobnej starostlivosti alebo do pestúnskej starostlivosti na základe rozhodnutia súdu, poručníkom alebo s opatrovníkom dieťaťa


Naša spolupráca s rodičmi mala nesmierny význam nielen vo vzájomných medziľudských vzťahoch založených na dôvere a úcte.  V prenose informácií sme využívali osobný kontakt, webové sídlo materskej školy,  informačné tabule, osobné stretnutia. Uplatňovanie partnerského prístupu k rodine prehĺbilo dôveru rodičov k našej materskej škole, čo sa prejavilo vo zvýšenom záujme rodiny o dianie v materskej škole a v ústretovosti pri zveľaďovaní podmienok a riešení problémov.  Poradenská činnosť pre rodičov prebiehala individuálne a riešili sme konkrétne pedagogické a výchovné problémy, hlavne adaptáciu detí na nové prostredie, sociálne vzťahy, rozvoj osobnosti, spoločenské správanie a otázky stravovacích návykov detí. V ojedinelých prípadoch rodičia prejavili záujem o poradenstvo týkajúce sa zdravotných problémov, poruchách výslovnosti, sociálnych kontaktov detí a pri určovaní školskej zrelosti. Aktívne spolupracujeme s Detským domovom Dobrý pastier a s osobami, ktoré majú dieťa zverené do pestúnskej starostlivosti. 
13. Informácie o spolupráci materskej školy so zariadením poradenstva a prevencie

Spolupráca materskej školy s Centrom poradenstva a prevencie bola kľúčová pre včasnú identifikáciu detí so špeciálnymi výchovno-vzdelávacími potrebami a poskytovanie odbornej pomoc. Hlavné oblasti spolupráce boli: 

· Včasná diagnostika: Identifikácia detí s vývinovými ťažkosťami, poruchami správania, reči alebo učenia už v predškolskom veku.

· Odborné poradenstvo: Poskytovanie psychologických, špeciálnopedagogických a logopedických služieb priamo pre deti, učiteľov aj rodičov.

· Preventívne programy: Realizácia aktivít zameraných na adaptáciu detí v MŠ, rozvoj sociálnych zručností a predchádzanie poruchám správania. 

· Metodická podpora: Pomoc učiteľom pri tvorbe individuálnych vzdelávacích programov a nastavení správnych prístupov k dieťaťu v kolektíve.

· Poradenstvo pre rodičov: Konzultácie o pripravenosti dieťaťa na školskú dochádzku a potrebe odkladu školskej dochádzky.

V rámci spolupráce s CPaP Galanta deti plniace PPV koncom marca sa zúčastnili na vyšetrení školskej spôsobilosti. Odborníci pomocou testov zistili rozumový vývoj a znalosti detí, úroveň motoriky, schopnosť držať pero, úroveň kresby, sledovali reč, výslovnosť a slovnú zásobu. Zistili tiež úroveň pozornosti, schopnosť sústrediť sa, pamäť, vyhranenosť či nevyhranenosť laterality. Zaujíma ich aj sociálna zrelosť dieťaťa, ako dokáže spolupracovať s neznámym človekom, ako sa správa bez rodičov, ako vie reagovať na pokyny. 

14. Informácie o účele a prínose použitia finančných prostriedkov poskytovaných zo štátneho rozpočtu

Účelom štátnych finančných prostriedkov za deti so zdravotným znevýhodnením a zo sociálne znevýhodňujúceho prostredia bolo zabezpečenie hlavne personálnych a materiálnych  podmienok na ich plnohodnotnú inklúziu do výchovno-vzdelávacieho procesu a na výchovu a vzdelávanie vzhľadom na ich špeciálne potreby.
V kalendárnom roku 2025 boli materskej škole poskytnuté finančné prostriedky na pedagogického asistenta vo 17648 €.
Prínosom týchto finančných prostriedkov bola úspešná inklúzia a socializácia a  zabezpečenie individuálneho a rešpektujúceho prístupu.

15. Informácie o zariadenie školského stravovania

 Neoddeliteľnou súčasťou našej materskej školy je školská jedáleň. Zabezpečuje zdravú, nutrične vyváženú stravu a pitný režim pre deti počas ich pobytu v predškolskom zariadení, ako aj stravovanie pre zamestnancov materskej školy. V školskom roku 2025-2026 v školskej jedálni sa stravovalo 108 detí, 11 zamestnancov materskej školy, ktorým zariadenie školského stravovania poskytuje svoje služby a 4 zamestnanci zariadenia školského stravovania v členení podľa osobitného predpisu. Zariadenie školského stravovania je zapojené do celospoločenských programov podpory zdravia Školské ovocie a Danone školská mliečna liga. V minulom školskom roku sme nemali stravníkov, ktorí sú členmi domácností, ktorým sa poskytuje pomoc v hmotnej núdzi, stravníkov, ktorým sa poskytuje stravovanie podľa materiálno-spotrebných noriem a receptúr pre diétne stravovanie ani iných fyzických osôb, ktorým by boli poskytované služby školskej jedálne.  
.............................................................                                 .............................................    

                 pečiatka                                                                     podpis riaditeľa MŠ

V Jelke, dňa 23.08.2026

